Diari Oficial de la Generalitat Valenciana


Sumari del DOGV 1796, del 03-06-1992 (1992/825029)

RESOLUCIÓ de 14 de maig de 1992, de la Conselleria d'Economia i Hisenda, per la qual ofereix una borsa de viatge i estada de formació d'especialistes en la captació d'inversions estrangeres per a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1796

Data del DOGV
:   03-06-1992

Secció del DOGV
:   ALTRES DISPOSICIONS

Número del document
:   1992/825029


Data del document
:   14-05-1992

Organisme emissor
:   Conselleria d'Economia i Hisenda

Tipus de document
:   Resolució

Resolució de 14 de maig de 1992, de la Conselleria d'Economia i Hisenda, per la qual s'ofereix 1 borsa de viatge i estada de formació d'especialistes en la captació d'inversions estrangeres per a la Comunitat Valenciana.  
Amb la finalitat de contribuir a la modernització de l?economia valenciana mitjançant la instal·lació en la nostra regió d'empreses innovadores, la Conselleria d?Economia i Hisenda convoca aquest concurs amb l?objecte d?adjudicar una borsa de viatge i estada, per a formar un especialista en la captació d'inversions estrangeres en sectors d?especial interés per a la Comunitat Valenciana.  
1. Requisits dels sol·licitants.  
a) Nacionalitat espanyola.,  
b) Llicenciatura en Ciències Econòmiques i Empresarials.  
c) Idioma anglès parlat i escrit correctament.  
d) No patir malaltia o disminució que impossibilite el compliment de les seues obligacions.  
2. Mèrits preferents  
Es consideraran mèrits preferents els següents:  
a) Possessió d'estudis d'especialització post- grau.  
b) Haver realitzat alguna activitat relacionada amb les de captació d'inversions en un país estranger.  
3. Duració de l'ajuda i residència.  
El període d?aprofitament d'aquesta serà de sis mesos prorrogables a altres 12, durant els quals la persona beneficiària tindrà l?obligació de residir a Nova York i realitzar el seu treball en l?oficina que li proporcione la Conselleria d'Economia i Hisenda en aquella ciutat.  
4. Dotació i forma de pagament.  
a) La borsa estarà dotada amb 2.952.727 pessetes brutes semestrals, quantitat amb la qual la persona beneficiada haurà d'afrontar les seues obligacions impositives i de seguretat social. A més, la Conselleria d'Economia i Hisenda cobrirà les despeses de desplaçament (un viatge semestral d?anada i tornada, València- Nova York) assegurances d?accident, vida i malaltia per al becari.  
La liquidació s?efectuarà mensualment i d'acord amb el treball realitzat justificat per l?organisme encarregat de supervisar el treball, i serà feta efectiva per l?òrgan corresponent segons el conveni.  
La despesa es farà a càrrec de l'aplicació pressupostària 565444778.10, línia 403/000/92.  
5. Formalització de sol·licituds.  
Els candidats hauran de trametre les seues sol·licituds a la Direcció General d'Economia (C/ Palau, núm. 14, 46404 València).  
Les sol·licituds hauran de dur adjunta la documentació següent:  
a) Currículum del sol·licitant, del qual formaran part les dades personals, la data i el lloc de naixement, l'adreça, el telèfon i una fotografia format carnet.  
b) Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i on conste la data d?obtenció del títol superior, emès pel centre on l'aspirant haja cursat els estudis.  
c) Qualsevol altre document que acredite la possessió d'altres títols o mèrits professionals o acadèmics que vulguen al·legar, i de coneixement de l'anglès.  
d) Fotocòpia del Document Nacional d'Identitat.  
6. Termini de sol·licitud  
El termini de presentació de sol·licituds serà de 15 dies comptadors des de l?endemà de la publicació d'aquesta convocatòria en el Diari Oficial de la Generalitat Valenciana.  
7. Obligacions de la persona beneficiària  
a) La persona beneficiària realitzarà durant el període de vigència de la borsa aquelles activitats relacionades amb la captació de projectes d'inversió per al desenvolupament industrial de la Comunitat Valenciana que li assenyale la conselleria, elaborarà trimestralment una memòria sobre el treball realitzat i trametrà periòdicament informació econòmico- financera detallada de possibles empreses d'interés per a la seua instal·lació en la Comunitat Valenciana.  
Aquestes funcions es concretaran en:  
- Confecció d'una base de dades documental d'empreses estrangeres d'interés per a la seua instal·lació en la Comunitat Valenciana, on figuren les dades bàsiques de les empreses i les persones de contacte.  
- Obtenció dels balanços i memòries de les empreses que la conselleria determine d'interés.  
- Anàlisi econòmico- financera dels balanços corresponents on figuren les ratios de rendibilitat, tresoreria i solvència que hauran de dur adjunt un informe sobre la idoneïtat respecte a la seua ubicació en la Comunitat Valenciana.  
- Seguiment del grau de resposta de les empreses a partir de la recepció del material de promoció de la Comunitat Valenciana i informe a la Conselleria d'Economia i Hisenda de les incidències al respecte.  
b) Acceptar i acomplir les normes establertes en les bases d'aquesta convocatòria, les que s'establesquen en l'acceptació per escrit de la beca i les instruccions que, durant el període de vigència, reba de les persones que designe la Conselleria d'Economia i Hisenda per a supervisar l'activitat del becari.  
c) Començar l'aprofitament de la beca dins del termini que se li assenyale i exercir el seu treball sense que cap altre compromís impedesca o dificulte, durant el període de vigència, el compliment ininterromput de les obligacions contretes.  
d) Assistir als seminaris, els cursos i les reunions que s'establesquen per a la seua formació.  
e) Les activitats que calguen per al compliment dels objectius previstos.  
8. Indivisibilitat i incompatibilitat de l?ajuda.  
a) L?ajuda és indivisible i es - concedirà individualment a una persona física. No podrà alternar-se amb qualsevol altra beca ni ajuda o activitat remunerada que dificulte la finalitat per a la qual està convocada aquesta beca.  
b) La concessió i aprofitament d'aquesta ajuda no suposa cap vinculació laboral o administrativa entre la persona beneficiària i la Conselleria d'Economia i Hisenda.  
9. Propietat dels estudis i treballs realitzats.  
La propietat dels estudis i treballs realitzats per la persona beneficiària de la borsa, qualsevol que en siga la naturalesa, correspondrà a la Conselleria d'Economia i Hisenda.  
9. Procés de selecció.  
a) Una vegada tancat el termini d?admissió de sol·licituds es realitzarà una prova d'idiomes que serà eliminatòria. Els exercicis consistiran a efectuar en anglès una redacció amb diccionari sobre algun tema de caràcter general, que determinarà el tribunal en el moment de la realització, i un cos pràctic de valoració de la idoneïtat de donar suport amb fons públics a un projecte d'inversió privada.  
La data i el lloc de realització d'aquests exercicis seran comunicats, en el moment Oportú, als sol·licitants.  
b) Els aspirants que hagen superat la prova escrita de l?idioma i la de valoració de l'interés del projecte d'inversió seran cridats per a realitzar una entrevista personal amb el tribunal seleccionador, ocasió que aprofitarà el tribunal per comprovar el grau de coneixement oral de l'idioma anglès.  
c) La borsa serà adjudicada per un tribunal presidit pel Director General d'Economia i del qual formaran part com a vocals:  
- El Director de l?Institut Valencià d'Investigacions Econòmiques (IVIE).  
- El Cap del Servei de Programació Econòmica i Inversions Públiques.  
- El Secretari General Administratiu de la Conselleria d'Economia i Hisenda.  
- 1 Tècnic Especialista en Captació d'Inversions designat pel president.  
- La persona responsable de la correcció de l?exercici escrit demostratiu del coneixement de l?idioma anglès.  
d) El tribunal podrà declarar deserta l'adjudicació de l'ajuda.  
e) El veredicte del tribunal es farà públic en el Diari Oficial de la Generalitat Valenciana.  
10. Incidències  
La Conselleria d'Economia i Hisenda resoldrà les incidències que es produesquen com a conscqüència d'aquesta convocatòria, abans i després de la incorporació de la persona beneficiària a la seua destinació. En aquest sentit, la ConseIleria d'Economia i Hisenda es reserva el dret a cancel·lar la borsa si la persona beneficiària incompleix qualsevol de les obligacions contretes.  
València, 14 de maig de 1992. - El Conseller d'Economia i Hisenda: Antoni Birlanga Casanova.